Oliver Heaviside
Oliver Heaviside (18. maj 1850 – 3. februar 1925) bio je elektroinženjer, matematičar i fizičar koji je prilagodio kompleksne brojeve potrebama analize električkih krugova, otkrio načine rješavanja diferencijalnih jednačina ekvivalentne Laplaceovim transformacijama te preoblikovao Maxwellove jednačine polja u skladu sa današnjim savremenim pojmovima sa područja elektromagnetizma. Premda u nesuglasju sa naučnom zajednicom tokom cijelog svog života, Heaviside je svojim radom izmijenio dalji toek fizike i matematike, utemeljujući matematičke metode jednog sasvim novog područja primijenjene nauke - elektrotehnike.